# VABILO

Kot aktivno članico/aktivnega člana projekta MINUT NAPOJ II vas vabimo, da se udeležite delavnice, ki bo potekala

**od torka, 20. 8. od 13.30 h dalje do petka, 23. 8. do 16 h**

**na Fakulteti za računalništvo in informatiko UL, Večna pot 113, Ljubljana**

Na delavnici bomo nadaljevali z izdelavo primerov dobre prakse uporabe računalništva in informatike (RIN) v predmetih matematike, naravoslovja, umetnosti in tehnike ali na kratko MINUT (I označuje informatiko).

Prenočišče in prehrana sta zagotovljena (za prenočišče ob prijavi ne pozabite omeniti, da ga potrebujete).

Najkasneje do **12. julija** na e-naslov napoj@404.si pošljete naslednje:

1. *Vaše Ime in priimek,* *e-naslov*, *področje* (matematika, fizika, biologija, kemija, ...) in *VIZ*.
2. *Ime in priimek* sodelavke/sodelavca s področja MINUT/STEAM, s kateri boste sodelovali, njegov *e-naslov*, *področje* (matematika, fizika, biologija, kemija, ...) in *VIZ*.
3. Podatek ali vi oziroma sodelavka/sodelavec potrebujete prenočišče.
4. Idejo uporabe RIN v MINUT/STEAM, ki bi ga izdelali na delavnici (glej kratek opis spodaj). Določite temo ideje in v približno 10 stavkih opišite, način izvedbe ideje. Pri opisu posebej poudarite, kaj želite z aktivnostjo doseči v vsebini RIN oziroma predmeta MINUT. Na primer začetek opisa za primer matematike:

D*ijaki imajo težave z razumevanjem, kaj v koordinatnem sistemu pomeni pogoj x > 10 ali 2 < y <= 3, še večje težave pa imajo, če povežemo več pogojev. Z gradivom Marka Guzdiala Pixel Equations bomo uporabo pogojev ilustrirali na praktičnih zgledih obdelave slik. Po drugi strani pa se bomo navezali na to, da je »postavljanje akcij, ki se izvedejo v odvisnosti od določenega pogoja«, eden osnovnih vzorcev programiranja.*

Če imate več idej, jih seveda lahko napišete več!

Prav tako pa vas vabimo k skupni udeležbi na konferenci WiPSCE 2024 (<https://www.wipsce.org/2024/>), ki bo v Muenchnu, od ponedeljka 16., do srede 18. septembra (predvidoma bi v Muenchen šli dan prej in se vračali +v četrtek – podrobnosti še sledijo glede na prijavljene).

Ob prijavi na delavnico (ali pa posebej, če se delavnice ne bi udeležili) nam prosim sporočite še (omenjeni zneski veljajo za registracijo, prevoz, prenočišče in prehrano):

* NE, na konferenco WiPSCE žal ne grem
* DA, na konferenco WiPSCE grem v vsakem primeru
* DA, a na konferenco grem le, če je udeležba brezplačna
* DA, a na konferenco grem, če je prispevek za udeležbo (osebni ali s strani šole) največ \_\_\_\_\_ (napišite ustrezen znesek, recimo 100€)

V primeru nejasnosti nam pišite na **napoj@404.si**. Vnaprej se veselimo vaše prijave!

Vodje projekta:

dr. Andrej Brodnik, UL FRI

dr. Irena Šerbec Nančovska, UL PeF

mag. Matija Lokar, UL FMF